stanford-oval/wikipedia huggingface dataset:
קללה
הקללה ביהדות > הקללות במקרא

במקרא מיוחסת חשיבות רבה לברכות ולקללות, כבעלות כוח מאגי לפעול שינוי במציאות. כך במקרה של רבקה שאומרת לבנה יעקב, "עלי קללתך בני", וכך במקרה הידוע של בלעם שנודע בכוח הקללה שלו.
בספר שמואל ב' אלוהים מטיל קללה על משפחתו של דוד כעונש על כך ששכב עם אשתו של אחד מאנשי הצבא שלו ואחר כך גרם למותו.
בספר במדבר מובא סיפורה של קללת בלעם, שבו נשלח בלעם על ידי בלק לקלל את ישראל, כדבר הכתוב ”לְכָה אָרָה-לִּי יַעֲקֹב, וּלְכָה זֹעֲמָה יִשְׂרָאֵל”, אלא שהקללה נהפכה לבלעם לברכה, והוא נושא שיר הלל וברכה לעם ישראל. על כך מתלונן בלק: ”מֶה עָשִׂיתָ לִי? לָקֹב אֹיְבַי לְקַחְתִּיךָ, וְהִנֵּה בֵּרַכְתָּ בָרֵךְ?!”. חז"ל במסכת אבות מציבים כאנטיתזה לבלעם צר העין והמקלל את אברהם המברך בעל העין הטובה, כפי שכתוב כמה פעמים במקרא ”...וְנִבְרְכוּ בְךָ כֹּל מִשְׁפְּחֹת הָאֲדָמָה” (בראשית י"ב, ג).
בספר דברים מוצבת בפני עם ישראל הבחירה בין שתי חלופות:
רְאֵה, אָנֹכִי נֹתֵן לִפְנֵיכֶם הַיּוֹם: בְּרָכָה וּקְלָלָה.  אֶת הַבְּרָכָה - אֲשֶׁר תִּשְׁמְעוּ, אֶל מִצְו‍ֹת ה' אֱלֹהֵיכֶם, אֲשֶׁר אָנֹכִי מְצַוֶּה אֶתְכֶם, הַיּוֹם. וְהַקְּלָלָה, אִם לֹא תִשְׁמְעוּ אֶל מִצְו‍ֹת ה' אֱלֹהֵיכֶם, וְסַרְתֶּם מִן הַדֶּרֶךְ, אֲשֶׁר אָנֹכִי מְצַוֶּה אֶתְכֶם הַיּוֹם: לָלֶכֶת, אַחֲרֵי אֱלֹהִים אֲחֵרִים, אֲשֶׁר לֹא יְדַעְתֶּם.
פירוט הקללות מופיע בהמשכו של ספר דברים (פרק כ"ח, פסוק ט"ו) בציווי על מעמד הר גריזים והר עיבל, והוא כולל 53 פסוקים של קללות, המתחילות במילים: ”אָרוּר אַתָּה בָּעִיר, וְאָרוּר אַתָּה בַּשָּׂדֶה”.
הקללה ביהדות > קללות מאוחרות למקרא

בבית הכנסת העתיק בעין גדי התגלתה כתובת ארוכה, המתייחסת לכללי התנהגות בקהילת המקום, שכל מי שיגרום למחלוקת בין אדם לחברו, יספר לשון הרע על חברו לגויים, יגנוב או יגלה את סודה של הקריה - סוד הכנת שמן האפרסמון, שעליו התבססה כלכלת המקום, והיה מוצר יצוא חשוב, תתקיים בו הקללה בנוסח הזה:
"זה שעיניו משוטטות בכל הארץ ורואה את הנסתרות, הוא יתן פניו באיש ההוא ובזרעו ויעקור אותו מתחת השמים. ויאמרו כל העם אמן ואמן סלה".
בהלכה מוזכרת גם קללת "מי שפרע". זו קללה למי שאינו עומד בדיבורו בעניינים מסחריים, לאחר שסיכם על עסקה, אף על פי שלא גרם נזק ממש.
בימינו ידועה הקללה המעין-קבלית "פולסא דנורא" (בארמית: "ניצוץ או מקל של אש"), שנחשבת לקללה חמורה ונועדה לגרום למות המקולל. עם זאת, אין לה מקור קדום ביהדות.
הקללה בספרות ובאמנות

הקללה מופיעה בסיפורים רבים, הידוע שבהם מהעת האחרונה הוא "הארי פוטר". בסדרת ספרים זו, "קללה" היא כישוף שנועד לפגוע באדם או לתקוף אדם. בין הקללות הללו נכללות קללות שאין עליהן מחילה, שאחת מהן אף מביאה למותו של המקולל, ולכן אסור להשתמש בהן.
בסדרת "הגשש החיוור" נאמר המשפט: "כל המוציא דבר קְללה מפיו, ינעל אבי אבי אביו".
בתוכנית הבידור הרדיופונית שלושה בסירה אחת הציע דן בן אמוץ קללה לנהג: "שתרדם בקסטל (ירידה תלולה ממשלט הקסטל בדרך הישנה לירושלים) ותתעורר בהדסה!".
לקריאה נוספת

נתיבה בן-יהודה, ברכות וקללות, הוצאת כתר, 1984.
יוסף גורי, שנשמע בשורות טובות - ברכות וקללות ביידיש, הוצאת מאגנס.
הערות שוליים

↑  מקור: צבי אילן
| --- | --- |
בקרת זהויות :  NKC: ph138490 
אסטלה עשויה אבן גיר ממנדס, מתקופת השושלת ה-22 של מצרים העתיקה. על הכתובת מתוארת הענקת אדמה במתנה למקדש מצרי, וקללה על שימוש לא נאות באדמה זו.
איור של אישה המטילה קללה, מעשה ידי הוקוסאי
חוק וסדר: כוונה פלילית

| --- | --- |

פתיח הסדרה
 מבוסס על:  חוק וסדר 
 סוגה:  דרמה משטרתית   פשע
 יוצרים:  דיק וולף 
 שחקנים:  וינסנט ד'אונופריו   קתרין ארב   ספרון בורוז   מרי אליזבת מסטרנטוניו
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  10 
 מספר פרקים:  197 
 תוכנית המשך:  חוק וסדר כוונה פלילית: טורונטו
 הפקה
 מפיק:  John L. Roman 
 חברת הפקה:  יוניברסל טלוויז'ן 
 הפצה:  NBCUniversal הפקות 
 טכניקת צילום:  מצלמה יחידה, בפסקה זו רשומה אחת נוספת שטרם תורגמה 
 מוזיקה:  מייק פוסט 
 אורך פרק:  43 דקות
 שידור
 רשת שידור:  NBC‏ (עונות 1-6)   USA‏ (עונות 7-10)
 רשת שידור בישראל:  ערוץ 10 (עונות 1–5)   yes srars Action‏ (עונות 6-10)
 תקופת שידור מקורית:  30 בספטמבר 2001 – 26 ביולי 2011
 קישורים חיצוניים
 אתר רשמי
 דף התוכנית ב-IMDb
 
חוק וסדר: כוונה פלילית (באנגלית: Law & Order: Criminal Intent ובקיצור "CI") היא סדרת דרמה משטרתית שהופקה עבור הרשת האמריקנית NBC. הסדרה עלתה לשידור ב-30 בספטמבר 2001 ושודרה עד 26 ביולי 2011 כסדרת הבת השנייה של "חוק וסדר". ב-4 באוקטובר 2007 היא הועברה לרשת הכבלים USA Network. בישראל שודרה הסדרה בערוץ 10 וכיום משודרת ב-yes stars Action. בניגוד לסדרה המקורית ולמדור מיוחד הסדרה מתמקדת בחקירה משטרתית ובפושעים וכמעט לא בתביעה.
ב-2006, בסיום העונה השישית אחוזי הצפייה בסדרה היו הנמוכים ביותר מאז עלייתה. בשנת 2007 רשת NBC הפסיקה את הפקת הסדרה ומכרה אותה לערוץ הכבלים USA Network, שם היא שודרה מ-2007 עד לסיומה ב-2011 בתום עשר עונות.
לקראת העונה התשיעית, ההפקה החליפה את הדמויות הראשיות לטובת ג'ף גולדבלום, שנחשב יותר מתאים לרצועת השידורים של רשת USA. השינוי עורר תגובה חריפה מהמעריצים, וגרם לסדרה לאבד את רוב צופיה ולרדת לאחוזי הצפייה הנמוכים ביותר מאז 2006. לאחר סיום העונה התשיעית השחקן ג'ף גולדבלום (הבלש זאק ניקולס) פרש, לאחר שלא היה מרוצה מהתוצאות. רשת USA החליטה לשדר עונה עשירית והאחרונה, אליה יחזרו השחקנים שעזבו בתחילת העונה התשיעית.
תקציר העלילה

העלילה מתארת את עבודתם של בלשי "היחידה לפשעים מיוחדים" – יחידת עילית של משטרת ניו-יורק החוקרת פשעים בעלי פרופיל גבוה, לרוב מקרי רצח. החל מהעונה החמישית הצוות מורכב משני צוותים קטנים, וכל פרק עוקב אחר צוות אחר וחקירה חדשה.
'חוק וסדר: כוונה פלילית' נחשבת לאחת הסדרות האהודות פחות מבין סדרות 'חוק וסדר' האחרות. נטען כי הסדרה סובלת מחוסר פיתוח דמויות (חוץ מבלשים: גורן ואיימז), ממבנה שונה מאוד מהסדרות האחרות, וכי היא סבלה ממספר שינויים בצוות השחקנים שלא לוו בהסבר עלילתי לחילופי הדמויות, ואחוזי הצפייה בסדרה אף צנחו מספר פעמים. למרות זאת, ובזכות דמותו של הבלש רוברט גורן (וינסנט ד'אונופריו) צברה התוכנית פופולריות ודמותו של הבלש הצליחה להחזיק מעמד במשך תקופה ארוכה. דמותו של גורן נחשבת לאחת הדמויות המצליחות והמשפיעות ביותר מבין כל הדמויות בסדרות 'חוק וסדר' האחרות.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | דירוג | כמות הצופים (במיליונים) |
| --- | --- | --- | --- | --- | --- | --- | --- |
|  | 1 | 22 | 22 | 30 בספטמבר 2001 | 10 במאי 2002 | 34 | 11.9 |
|  | 2 | 23 | 23 | 29 בספטמבר 2002 | 18 במאי 2003 | 20 | 14.3 |
|  | 3 | 21 | 21 | 28 בספטמבר 2003 | 23 במאי 2004 | 20 | 12.8 |
|  | 4 | 23 | 23 | 26 בספטמבר 2004 | 25 במאי 2005 | 28 | 12.1 |
|  | 5 | 22 | 22 | 25 בספטמבר 2005 | 14 במאי 2006 | 38 | 11.0 |
|  | 6 | 22 | 22 | 19 בספטמבר 2006 | 21 במאי 2007 | 59 | 8.38 |
|  | 7 | 22 | 22 | 4 באוקטובר 2007 | 24 באוגוסט 2008 | 91 | 7.46 |
|  | 8 | 16 | 16 | 19 באפריל 2009 | 9 באוגוסט 2009 | - | 5.40 |
|  | 9 | 16 | 16 | 30 במרץ 2010 | 6 ביולי 2010 | 91 | 3.50 |
|  | 10 | 8 | 8 | 1 במאי 2011 | 26 ביוני 2011 | - | 4.43 |
צוות השחקנים

וינסנט ד'אונופריו - בלש רוברט 'בובי' גורן (2001-2010, 2011/ עונות 1–9, 10)
קתרין ארב - בלשית אלכסנדרה 'אלכס' איימז (2001-2010, 2011/ עונות 1–9, 10)
ג'ף גולדבלום - בלש זאק ניקולס, מחליף את מייק לוגאן וזמני את רוברט גורן (2009–2010 / עונות 8–9)
ספרון בורוז - בלשית סרינה סטיבנס, מחליפה את מייגן וילר וזמנית את אלכסנדרה איימס (2010 / עונה 9)
מרי אליזבת מסטרנטוניו - מפקדת תחנת המשטרה זואי קאלאס, מחליפה את דניאל רוס (2010 / עונה 8)
אריק בוגוסיאן - מפקד תחנת המשטרה דניאל רוס, מחליף את ג'יימס דיקינס (2006–2010 / עונות 6–9)
ג'וליאן ניקולסון - בלשית מייגן וילר, מחליפה את קרולין בארק (2006–2009 / עונות 6–8)
כריס נות' - בלש מייק לוגאן (2005-2008 / עונות 4–7)
אנבלה סקוריה - בלשית קרוליין ברק (2005-2006 / עונה 5)
אלישה ויט - בלשית נולה פלאצ'י, מחליפה זמנית את מייגן ווילר (2007 / עונה 7)
סמנתה באק - בלשית ג'י. לין בישופ, מחליפה זמנית את אלכסנדרה איימז (2003–2004 / עונה 3)
ג'יימי שרידן - מפקד תחנת המשטרה ג'יימס דיקינס (2001-2006 / עונות 1–5)
קורטני ב. ואנס - עוזר הבכיר לתובע המחוזי מייקל קאטר (2001-2006 / עונות 1–5)
גרסאות אחרות

"חקירות פשע בפריס" (Paris enquêtes criminelles) - גרסה צרפתית לסדרה, משודרת מ-2007.
"חוק וסדר: כוונה פלילית" (Закон и порядок: Преступный умысел) - גרסה רוסית לסדרה, משודרת מ-2007.
מרכז הסחר העולמי הפיננסי באוננג שן-יאנג

| --- | --- |
אין תמונה חופשית
 מידע כללי
 סוג:  גורד שחקים
 מיקום:  שניאנג
 מדינה:  סין
 הקמה ובנייה
 תקופת הבנייה:  2014 – לא ידוע
 תאריך פתיחה רשמי:  2023 
 אדריכל:  אטקינס 
 מידות
 גובה:  453 מטר (1,864 רגל) מטר
 שטח:  334,000 מ"ר
 קומות:  78 (+5 קומות תת-קרקעיות)
 
 קואורדינטות:  41°46′45″N 123°26′05″E﻿ / ﻿41.779055555556°N 123.43486111111°E﻿ / 41.779055555556; 123.43486111111
 he
 
מרכז הסחר העולמי הפיננסי באוננג שניאנג (בסינית: 沈阳宝能环球金融中心; בפין-יין: Shěnyáng Bǎonéng Huánqiú Jīnróng Zhōngxīn) הוא מרכז של כולל מספר בניינים וגורד שחקים אשר נמצא בבנייה בשניאנג, ליאונינג, סין. גובהו של הבניין לאחר שבנייתו תסתיים אמור היה להיות 565 מטר, אך בהמשך הוטלה מגבלת גובה - 453 מטר. בניית הבניין החלה בשנת 2014, אך הופסקה ב-2019.
המגדלים נמצאים באזור יוקרתי הצופה למגדל הטלוויזיה של ליאונינג והם חלק מתוכנית כללית יחד עם מסדרון הזהב המפורסם באזור העסקים המרכזי.
ערך זה הוא קצרמרבנושא סין ובנושא גורדי שחקים. אתם מוזמנים לתרום לוויקיפדיה ו.
מלחמת השימפנזים בגומבה

מלחמת השימפנזים בגומבה הייתה סכסוך אלים בין שתי קהילות שימפנזים בפארק הלאומי גומבה בטנזניה בין השנים 1974–1978. שתי הקבוצות היו בתחילה מאוחדות תחת קהילה אחת, קהילת קסאקלה. בשנת 1974 הבחינה החוקרת ג'יין גודול כי הקהילה מתחילה להתפצל. במשך תקופה של 8 חודשים, קבוצה גדולה של שימפנזים הפרידה את עצמה מהקהילה בכך שהיגרה לאזור הדרומי של קסאקלה, ועל כן שמה שונה לקהילת קהאמה. הבדלנים כללו 6 זכרים בוגרים, 3 נקבות בוגרות וצאצאיהם. בקאסקלה נותרו שמונה זכרים בוגרים, 12 נקבות בוגרות וצאצאיהם.
במהלך העימות בן 4 השנים נהרגו כל הזכרים בקהילת קהאמה, מה שפירק את הקהילה. קהילת קסאקלה התרחבה לטריטוריה נוספת, אך התפשטותה נעצרה לבסוף בידי קהילת שימפנזים אחרת.
רקע

לפני המלחמה ולפני שהפך לגן לאומי היה הפארק הלאומי גומבה ידוע בשם מרכז המחקר של נחל גומבה. הפארק ממוקם באזור התחתון של עמק קאקומבה, וידוע באפשרויות מחקר הקופים הרבות שבו, שנוצלו לראשונה על ידי החוקרת ג'יין גודול, מנהלת מרכז המחקר באותה תקופה. האתר עצמו מורכב ממורדות תלולים ומיוערים, הנמצאים מעל עמקים השופעים ביערות ונהרות.
השימפנזים הסתובבו על פני גבעות אלה בקהילות טריטוריאליות, שחילקו את השימפנזים ללהקות שגודלן נע בין חבר אחד לארבעים חברים. המונח קאסקלה מתייחס לאחד משלושה אזורי מחקר בעמק המרכזי, כאשר הקאסקלה נמצאו בצפון העמק, והקקומבה והמקנקה בדרום. גודול תיעדה לראשונה את התנהגותם הטריטוריאלית והתוקפנית של השימפנזים כאשר היא צפתה בהם בזמני האכלה. ברם, אף היא לא צפתה את העימות הקרב.
לאחר התפצלותה מקהילת קסאקלה הובילו את קהילת קהאמה האחים יו וצ'ארלי, כאשר הזכרים האחרים נקראו גודי, דה, גוליית וסניף הצעיר. זכרי קסאקלה כללו את פיגאן, שטן, שרי, אוורד, רודולף, ג'ומאו והאמפרי.
המלחמה

קהילת קסאקלה הייתה הראשונה שתקפה, ב-7 בינואר 1974. קבוצה של שישה זכרים מבוגרים מקסאקלה, המורכבת מהאמפרי, פיגן, ג'ומאו, שרי, אוורד ורודולף, ערכה מארב לגודי, זכר מקהאמה, בעוד הוא אוכל לבדו על עץ. זו הייתה הפעם הראשונה בה שימפנזים תועדו רוצחים במכוון שימפנזה זכר אחר. לאחר הרצח המוצלח, השימפנזים חגגו בקולניות רבה, כאשר הם זורקים וגוררים ענפים תוך שריקות וצעקות.
לאחר מפלתו של גודי, דה היה היעד הבא, ולאחריו יו. מאוחר יותר הגיע תורו של גוליית המבוגר. במהלך המלחמה, גוליית התנהג בידידות עם שכניו מקסאקלה כאשר נתקל בהם. התוקפים מקסקאלה לא התחשבו בטוב לבו, והרגו אותו. לאחר מותו של גליית נותרו בקהאמה רק שלושה זכרים – צ'רלי, סניף וווילי וואלי, שהיה נכה מפוליו. צ'רלי נהרג, ווילי וואלי נעלם לאחר מכן, ולא נמצא, והזכר האחרון שנותר מקהאמה, סניף הצעיר, שרד למעלה משנה. נדמה היה לזמן מה שהוא יוכל לברוח לקהילה חדשה או להתקבל חזרה בקסאקלה, אך הדבר לא קרה. סניף נפל אף הוא קרבן לאלימות קסאקלה. מהנקבות מקהאמה, אחת נהרגה, שתיים נעלמו ושלוש הוכו ונחטפו על ידי זכרי קסאקלה. לאחר מכן הצליחו הקאסקלה להשתלט על השטח שהיה בשליטת הקאהמה.
עם זאת, הזכיות הטריטוריאליות הללו לא נשמרו לזמן רב. עם היעלמות הקהאמה, שטח קסאקלה נגע כעת ישירות בשטח של קהילת שימפנזים אחרת, הנקראת קלנדה. לאחר מספר עימותי גבול אלימים, הקסאקלה נבהלו מהעליונות המספרית והפיזית של הקלנדה, וויתרו על חלק גדול מהטריטוריה החדשה שלהם. כשחזרו צפונה, הקסאקלה הוטרדו על ידי שוחרי מזון מקהילת מיטומבה, שעברו אף הם במספרם את קהילת קסאקלה. לאחר זמן מה, העימותים נגמרו וסדר הדברים הרגיל הושב.
השפעה על גודול

פרוץ המלחמה גרם להלם וטרדה עבור ג'יין גודול, אשר הניחה עד אז כי השימפנזים פחות אלימים בהתנהגותם מהאדם, למרות הדמיון בין המינים. אלימות מלחמת גומבה, לצד תצפיות מ-1975 שהוכיחו קיום התנהגות קניבלית כלפי גורים בידי נקבות ראשיות מהקהילה, הציגו בפני גודול את "הצד האפל" שבהתנהגות השימפנזים. היא הוטרדה מאוד מהגילוי הזה; וכתבה בספר זכרונותיה מ-1990 "דרך חלון: שלושים שנותיי עם השימפנזים של גומבה":
במשך מספר שנים התקשיתי להשלים עם הידע החדש הזה. לעיתים קרובות, כאשר התעוררתי בלילה, צצו בראשי ללא כל רצון תמונות איומות - שטן [אחד הקופים], שם את ידו בצורת כוס מתחת לסנטרו של סניף, על מנת לשתות את הדם שזלג מהפצע הגדול שעל פניו. רודולף הזקן, שבדרך כלל היה טוב לב, עומד זקוף על מנת להטיל אבן בגודל שני קילוגרם על גופו המותש של גודי. ג'ומאו קורע רצועת עור מירכו של דה. פיגן, מסתער ומכה שוב ושוב את גופתו המוכה והרוטטת של גוליית, אחד מגיבורי ילדותו...
מורשת וביקורת

כאשר גודול דיווחה על אירועי המלחמה, תיעודה בדבר מלחמה הפורצת באופן טבעי בין שימפנזים לא התקבל באופן אוניברסלי. באותו הזמן, מודלים מדעיים של התנהגות אנושית והתנהגות חייתית לא השתלבו בדרך כלל. מספר מדענים האשימו את גודול בהאנשה מוגזמת. אחרים טענו כי נוכחותה ומנהגה להאכיל את השימפנזים יצרו קונפליקט אלים בחברה הנמצאת בשלום בדרך כלל. ברם, מחקרים מאוחרים יותר המשתמשים בשיטות פולשניות פחות אישרו כי שימפנזים מסוגלים לנהל מלחמה גם במצבם הטבעי. מחקר שפורסם ב-2018 טען כי המלחמה בגומבה הייתה ככל הנראה תוצאה של מאבק כוח בין שלושה זכרים בעלי דירוג חברתי גבוה, אשר החמיר בעקבות מחסור לא שגרתי בנקבות פוריות.
לקריאה נוספת

Nancy K. Frankenberry, The faith of scientists in their own words, Princeton: Princeton University Press, 2008, ISBN 978-0-691-13487-1
ג'יין גודול, Through a Window: My Thirty Years with the Chimpanzees of Gombe, Houghton Mifflin Harcourt, 2010 (מהדורה ראשונה ב-1990), ISBN 978-0547488387
Ian Moriss, War! What Is It Good For?: The Role of Conflict and the Progress of Civilisation from Primates to Robots, MacMillan Publishers, 2014, ISBN 978-1847654540
הערות שוליים

↑  Goodall 2010, p. 120
1 2  Morris, p. 288
↑  Goodall 2010, p. 121
↑  Goodall 2010, p. 105
↑  Goodall 2010, pp. 105–106
↑  Goodall 2010, p. 106
↑  Goodall 2010, p. 107
↑  Goodall 2010, p.108
1 2  Morris, p.289
1 2  Goodall 2010, pp. 129–130
1 2  Goodall 2010, p. 128
↑  Morris, p. 290
↑  "How infighting turns toxic for chimpanzees". ScienceDaily. 26 במרץ 2018. {{cite web}}:  (עזרה)
תחנת האכלה בה גודול האכילה את השימפנזים בגומבה
מפת קהילות השימפנזים בגומבה בשנת 2007
על טבעי (סדרת טלוויזיה)

| --- | --- |

סמליל העונה השישית
 סוגה:  דרמה על-טבעית אימה פעולה הרפתקאות מותחן וקומדיה מדע בדיוני
 יוצרים:  אריק קריפקי
 שחקנים:  ג'ארד פדלקי ג'נסן אקלס   מישה קולינס  מארק שפרד
 משתתפים:  ראו בגוף הערך
 פרסים:  בחירת הקהל (2013,2014,2015,2017) כימיה על המסך (2007) (גנסן אקלס וגארד פדלקי) כימיה על המסך (2015) (גנסן אקלס ומישה קולינס) סדרת המתח הטובה ביותר (2016)
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  ארצות הברית 
 מספר עונות:  15
 מספר פרקים:  327
 תוכנית המשך:  הווינצ'סטרים
 הפקה
 מפיקים בפועל:  אריק קריפקי ג'וזף מקגינטי ניקול דייוויד נוטר רוברט סינגר קים מאנרס שרה גאמבל ג'רמי קארבר
 חברת הפקה:  Wonderland Sound and Vision Warner Bros. Television
 הפצה:  האחים וורנר טלוויזיה, נטפליקס 
 אתר צילומים:  ונקובר, קולומביה הבריטית, קנדה
 טכניקת צילום:  מצלמה יחידה 
 מוזיקה:  ג'יי גרוסקה 
 אורך פרק:  38-45 דקות
 שידור
 רשת שידור:  The WB‏ (עונה 1)   The CW ‏(עונות 2-)
 רשת שידור בישראל:  yes Action AXN‏ (עונות 1-2)  HOT Zone yes stars Next‏ (עונה 5)  yes sci-fi‏ (עונה 6)
 תקופת שידור מקורית:  13 בספטמבר 2005 – 19 בנובמבר 2020
 קישורים חיצוניים
 אתר רשמי (באנגלית)
 דף התוכנית ב-IMDb
 
על טבעי (באנגלית: Supernatural) היא סדרת טלוויזיה אמריקאית מסוגת דרמה על-טבעית שנוצרה על ידי המפיק האמריקאי-יהודי אריק קריפקי (אנ'). הסדרה שודרה לראשונה ב-13 בספטמבר 2005 ב-The WB ועד העונה האחרונה ב-15 בנובמבר 2020 ב-The CW. בסדרה מככבים ג'ארד פדלקי בתור סאם ווינצ'סטר וג'נסן אקלס בתור דין ווינצ'סטר. הסדרה עוקבת אחרי שני האחים, הם צדים שדים, רוחות רפאים, מפלצות ויצורים על טבעיים אחרים. הסדרה מופקת על ידי Warner Bros. Television, בשיתוף פעולה עם Wonderland Sound And Vision. יחד עם קריפק, המפיקים בפועל היו McG, רוברט סינגר, פיליפ סגריצ'יה, שרה גמבל, ג'רמי קארבר, ג'ון שיבן, בן אדלנד ואדם גלאס. המפיק בפועל לשעבר והבמאי קים מאנרס מת מסרטן הריאות במהלך ההפקה של העונה הרביעית.
הסדרה צולמה בוונקובר, קולומביה הבריטית והאזורים הסובבים אותה לאחר שהייתה בפיתוח כמעט עשר שנים מכיוון שהיוצר קריפקי ניסה שנים להציע אותה ללא הצלחה. פרק הפיילוט נצפה על ידי 5.69 מיליון צופים, והדירוגים של ארבעת הפרקים הראשונים גרמו ל-WB לשדר את הסדרה לעונה מלאה. במקור, קריפקי תכנן את הסדרה לשלוש עונות אבל מאוחר יותר הרחיב את הסדרה לחמש עונות. העונה החמישית סיכמה את סיפור העלילה הראשי של הסדרה. ב-2 באפריל 2018, CW חידשה את הסדרה לעונה ארבע עשרה, אשר עלתה לאוויר ב-11 באוקטובר 2018, והורכבה מ-20 פרקים. הסדרה חודשה לעונה החמש עשרה שכללה כ־20 פרקים. במרץ 2019 פורסם בטוויטר סרטון שבו פדלקי, אקלס וקולינס הודיעו שהעונה ה-15 תהיה העונה האחרונה.
בישראל, שודרו במקור העונות הראשונות בלבד (ב-yes וב-HOT), אך נכון ל-2025 כל הסדרה זמינה בפריים וידאו.
עלילה > עונה 1

פרקים 1–22 (22 פרקים). החלה ב-13 בספטמבר 2005 והסתיימה ב-4 במאי 2006.
לאחר מות אמם בשריפה שהרסה את ביתם, דין (ג'נסן אקלס) וסאם (ג'ארד פדלקי) ווינצ'סטר חיים על הכביש עם אביהם כשהם גדלים. בתחילת חייהם אביהם- ג'ון ווינצ'סטר (ג'פרי דין מורגן) מחנך אותם לתורת הנסתר ולדברים העל טבעיים, וגם איך לצוד אותם - לירות קודם, לשאול שאלות אחר כך. הם צדים שדים, רוחות רפאים, וערפדים. כדי לצאת מחיי הציד שכפה עליו אביו, סאם, האח הצעיר, מחליט שהוא הולך ללמוד באוניברסיטת סטנפורד. העונה הראשונה מתחילה בכך שדין, האח הבכור, מגיע לדירתם של סאם ובת זוגו ג'סיקה, ומספר לסאם שאביהם לא חזר ממסע ציד. סאם מסכים להצטרף לדין רק למספר ימים על מנת למצוא את אביהם. כאשר הוא חוזר מהציד, הוא מגלה שחברתו ג'סיקה נרצחה (בדיוק כמו אמו של סאם) על ידי שד בשם עזאזל "עיניים צהובות" הרודף את סאם מאז היוולדו. במהלך העונה ובדרך לחיסול השד סם ודין הורגים וצדים את כל היצורים העל טבעיים עד לרגע שהם יגיעו לאיש בעל "עיניים צהובות". הם מוצאים את אביהם, והולכים לחסל את "עיניים צהובות" אך משאית ובה נוהג אדם ובו דיבוק של שד מתנגשת בהם. הווינצ'סטרים מובלים לבית החולים.
עלילה > עונה 2

פרקים 23–44 (22 פרקים). החלה ב-28 בספטמבר 2006 והסתיימה ב-17 במאי 2007.
העונה הנפתחת בהגיעם של הווינצ'סטרים אל בית החולים. מצבו של דין קשה מאוד והוא הולך למות. הרופאים לא מצליחים לעזור לו, ומגיעה לקראתו מלאך מוות (קוצר נשמות) בשם טסה. היא באה לאסוף את נשמתו של דין אל העולם הבא. סאם אובד עצות ואינו יודע מה לעשות. הוא מאוכזב מאביו כי נדמה שהוא מוותר על חיי בנו ולא מחפש דרכים להצילו. ג'ון, המבין שלבנו אין תקווה, ומתוך תסכול, הולך ופונה בצומת הסמוך לשד שאותו הוא צד "עיניים צהובות" על מנת שיציל את חיי בנו תמורת האקדח היחיד שיכול להרוג אותו. "עיניים צהובות" מסכים לעסקה רק בתנאי "שימתיק" אותה. ג'ון סוגר עסקה עם "עיניים צהובות" ומספיק להיפרד מדין לפני שמת בעצמו, דבר המתברר שהיה כחלק מהעסקה. דין חוזר לחיים כפי שהבטיח "עיניים צהובות", והוא ואחיו חוזרים לשגרת חייהם לחפש את השד שהרס את משפחתם ולהרוג אותו. בדרכם הם ממשיכים לצוד יצורים על טבעיים שמאיימים על חיי חפים מפשע,על הדרך הם מגלים שלסאם יש כוחות ומוצאים עוד אנשים כמותו. בעונה הזו מצטרפות הדמויות אש, אלן ובתה ג'ו (אלונה טל), שמשפיעות על העלילה ומופיעות מספר עונות בסדרה.
בסיום העונה, סאם נחטף על ידי "עיניים צהובות" ובכך מתגלה לצופים העניין הגדול של השד הזה בסאמי ווינצ'סטר. לסאם יש "כוחות מיוחדים" של מדיום הרואה מוות לפני שהוא קורה. את הכישרון קיבל בכך שעזאזל דימם לתוך פיו של סאם בדיוק שהיה בן שישה חודשים. בגלל כישרון זה, סאם איבד את אמו, חברתו, ואביו. בהמשך הסדרה מסתבר שסאם הוא רק חלק מתוכנית גדולה יותר: "עיניים צהובות" חוטף את סאם ועוד אנשים בני גילו בעלי כישרונות דומים, מביא אותם למקום מבודד ואומר להם שרק אחד יצא משם בחיים. "עיניים צהובות" מדבר אל סאם ואומר לו שהוא צריך רק ילד מדיום אחד בלבד, ושהשאר חייבים למות. זה קורה והם פונים אחד כנגד השני עד שנשארו שניים וסאם אחד מהם, דין הולך בעקבות סאם אך הוא מגיע מאוחר מידי. אחד הגברים עם "הכישרונות" (ג'ייק) דוקר את סאם בסכין ודין מגיע בדיוק ברגע כדי לראות את זה- סאם מת ודין הורג את בעל הכישרון. דין, עושה בדיוק מה שאביו עשה: הוא מוכר את נשמתו לשד בתמורה לחייו של אחיו הקטן סאם. אך הוא השיג עסקה טובה יותר מאביו: השד נתן לו שנה שלמה לחיות, ואילו לאביו כמה שעות. העונה נגמרת כשסאם חוזר לחיים ומגלה שאחיו מכר את נשמתו עבורו, דין הורג את עזאזל "עיניים צהובות" בעזרת אביו שברח זמנית מהגיהנום דרך דלת המובילה לגיהנום, השער נסגר אך משתחררים מתוכו שדים רבים. צבא השדים של עזאזל.
עלילה > עונה 3

פרקים 45–60 (16 פרקים). החלה ב-4 באוקטובר 2007 והסתיימה ב-15 במאי 2008.
העונה מתמקדת בעיקר בניסיונם של האחים להציל את דין מהעסקה שלו ולאתר את הזעם שיצא מהשער. לאורך הדרך, האחים פוגשים ברובי, שדה 'טובה', שיש לה עניין בסאם וטוענת שהיא יכולה לעזור להציל את דין. אם דין לא ינצל וילך לגיהנום הוא יעבור שינוי ויהפוך לשד (כך נוצרים כל השדים). כמו כן, הם פוגשים את בלה טלבוט, מוכרת של חפצים מיסטיים או בקיצור גנבת, הנמצאת ביחסים עם האחים. האחים בסופו של דבר לומדים מבלה איזה שד מחזיק בחוזה של דין: יצורה בעלת כוח גדול בשם לילית שמאוד הייתה רוצה את ראשו של סאם על מגש. מסתבר שבלה עשתה עסקה עם לילית בשביל בצע כסף. לילית לוקחת את נשמתה של בלה לאחר פקיעת החוזה שלה (בלה מתה), אך לא לפני שהיא מזהירה את סאם ודין. האחים, יחד עם רובי, מאתרים אותה ומנסים להרוג אותה. לילית אינה מסוגלת לעצור את סאם בשל היכולות המסתוריות שלו, אך היא בורחת, החוזה של דין מסתיים ונשמתו נלקחת לגיהנום.
עלילה > עונה 4

פרקים 61–82 (22 פרקים). החלה ב-18 בספטמבר 2008 והסתיימה ב-14 במאי 2009.
דין ניצל מן הגיהנום ומוחזר על ידי מלאך בשם קסטיאל (מישה קולינס). שאר העונה עוקבת אחרי האחים כשהם עובדים עם קסטיאל לעצור את תוכניתה של לילית מלשבור את 66 החותמים, שיאפשרו ללוציפר להשתחרר מתא הכלא בו הוא כלוא בגיהנום וללכת חופשי שוב. מערכת היחסים של סאם ודין מתוחה כשסאם מתחיל לתמוך ברובי יותר מאשר בדין. הוא גם מתחיל להתחבר לצד השטני שבו על ידי שתיית דם שדים על מנת להתחזק מספיק כדי להביס את לילית. הוא ודין בסופו של דבר רבים וסאם יוצא עם רובי בחיפוש האובססיבי שלו להרוג את לילית. דין עושה עסקה עם המלאכים להציל את סאם ומגלה כי הם רוצים שהאפוקליפסה תבוא כדי לבנות מחדש את כדור הארץ כגן עדן. בסיוע קסטיאל, דין בורח ומנסה לעצור את סאם כשהוא מגלה כי לילית היא למעשה החותם האחרון, אבל סאם הורג אותה בכל מקרה, והכלא של לוציפר נפתח. רובי מגלה את עצמה כשדה נאמנה ללוציפר ודין הורג אותה, אבל כשהעונה מסתיימת, הכלוב של לוציפר נפתח והוא בורח.
עלילה > עונה 5

פרקים 83–104 (22 פרקים). החלה ב-10 בספטמבר 2009 והסתיימה ב-13 במאי 2010.
במהלך העונה החמישית מנסים סאם ודין לעצור את לוציפר כדי לכפר על אשמתם בפרוץ האפוקליפסה. מסתבר שסאם הוא "כלי הקיבול" (בן האנוש בו משתמש מלאך בעולם הגשמי) האידיאלי/ המיועד של לוציפר, ואילו דין הוא כלי הקיבול האידיאלי/ המיועד של המלאך מייקל. במהלך העונה סאם ודין מגלים סדרת ספרים בשם "על טבעי" שבעצם מגוללת את כל סיפור החיים שלהם, ומחליטים להתעמת עם הסופר, צ'אק (רוב בנדיקט), שמתברר שהוא נביא, ותפקידו הוא לספר את הדברים כמו שהם. גם סאם וגם דין מסרבים להשתלטות המלאכים על גופם ומנסים למצוא דרך לנצח את לוציפר, מבלי שהמלאכים ילחמו בעזרתם. לאחר שלוציפר הורג את גבריאל (ריצ'רד ספייד ג'וניור), ה"טריקסטר", שבהמשך מתברר כי הוא בכלל מלאך עליון, אחיהם של לוציפר ומייקל, האחים מגלים על ידי קלטת שהשאיר להם, שניתן להחזיר את לוציפר בחזרה לכלאו על ידי ארבע טבעות השייכות לארבעת פרשי האפוקליפסה: מלחמה, רעב, מגפה, ומוות. בפרק האחרון לעונה, לוציפר משתלט על סאם כחלק מתוכניתם של האחים, ומגיע להילחם במייקל בקרב הארמגדון. סאם מצליח להיאבק בו ומקריב את עצמו על ידי השלכת עצמו, ביחד עם לוציפר בתוכו, אל תוך הכלא של השטן. אחרי שסאם נהרג, דין ממלא את בקשתו האחרונה של סאם, פורש מחיי הצייד וחוזר אל חברתו ובנה. בסצנה האחרונה, רואים את שלושתם מבעד לחלון, כאשר סאם, שחזר באופן בלתי מוסבר מהמתים, צופה בדין שחי כעת חיים שקטים, וצ'אק מקריין את הנעשה בצורה מתנשאת, ונעלם בצורה מסתורית.